Ոստիկանությունը ներկայումս պարզում է, թե շիզոֆրենիա հիվանդությամբ տառապող անձնավորությունը ինչու՞, ու՞մ մեղքով է դուրս մնացել բժշկական հսկողությունից, ինչն էլ հանգեցրել է հանցագործության կատարման: Իսկ կոնկրետ այս դեպքում` արձանագրված խուլիգանությունը սովորականներից չէ, քանի որ կատարվել է եկեղեցում, այն էլ` հոգևոր հովվի նկատմամբ: Անշուշտ, նշված արարքի համար մեղքի իրենց բաժինն ունեն թե´ բժիշկները և թե´ հիվանդին առանց հսկողության թողած նրա հարազատները: Եվ ավելորդ չէր լինի, եթե նրանք և խուլիգանություն կատարածը թեկուզ ուշացումով ծանոթանային ոչ միայն հայ քրիստոնյայի տարրական վարքականոնին` հարգանք առ Հայ Առաքելական Եկեղեցին և նրա սպասավորները, այլ նաև Ապաշխարության խորհրդին: Այդժամ գուցե հին ու նոր մեղքերի համար ապաշխարեին և ներում ստանային քահանայից` անտեսանելիորեն մեղքերի թողություն ստանալով նաև Տեր Հիսուս Քրիստոսից: